ai4bharat/Pralekha huggingface dataset:
নারীওশিশুবিকাশমন্ত্রক
ধর্ষিত শিশুদের পুনর্বাসন
নয়াদিল্লী, ১৪ জুলাই , ২০১৯
শিশুদের নিরাপত্তা, সম্ভ্রম ও কল্যাণ নিশ্চিত করার লক্ষে ২০১৫ সালে জুভেনাইল জাস্টিস  আইন প্রণয়ন করা হয়েছে। এই আইন অনুযায়ী ধর্ষিত যে সব শিশুর নিরাপত্তার প্রয়োজন এবং যারা দ্বন্দ্ব-বিবাদের শিকার তাদের যথাযথ যত্ন, নিরাপত্তা, চিকিৎসা এবং সমাজের মূল স্রোতে আবারো ফিরিয়ে আনার উদ্যোগ নেওয়া হয়। শিশুদের প্রয়োজন অনুযায়ী তাদের যত্ন এবং নিরাপত্তার দিকটি খেয়াল রাখার কথাও এই আইনে রয়েছে।
এই আইন প্রয়োগের দায়িত্ব মূলত রাজ্য সরকারের হাতে রয়েছে। এই আইনের আওতায় ২০১৬ সালে একটি মডেল নীতি নির্দেশিকা তৈরি করা হয়েছে। যেখানে এইসব শিশুদের জন্য বিভিন্ন পরিকাঠামো, পরিধান সামগ্রী, থাকার জায়গা, খাদ্য ও পুষ্টির মানের বিষয়ে স্পষ্ট উল্লেখ আছে।
এই ধরণের শিশুদের জন্য নিরাপদ পরিবেশ সৃষ্টি করতে , তাদের সার্বিক বিকাশের উদ্দেশ্যে রাজ্য সরকার এবং কেন্দ্রশাসিত অঞ্চলের প্রশাসনকে “শিশু রক্ষা পরিষেবা”  এর  আওতায় নারী ও শিশু বিকাশ মন্ত্রক অর্থ সাহায্য দিয়ে থাকে । এই অর্থে শিশুদের যত্ন নেওয়ার নানা সংস্থা তৈরি করে সেগুলি রক্ষণাবেক্ষণ করা হয়।
লোকসভায় এক লিখিত প্রশ্নের জবাবে নারী ও শিশু বিকাশ মন্ত্রী শ্রীমতী স্মৃতি জুবিন ইরানী এই তথ্য জানিয়েছেন।
CG/CB
(Visitor Counter : 75
রেলমন্ত্রক
নিরাপত্তা বৃদ্ধির লক্ষ্যে দক্ষিণ-পূর্ব রেলে সিসিটিভি ক্যামেরা বসানো হয়েছে
কলকাতা, ১৫ জানুয়ারি, ২০২০
রেল চত্বরে অপরাধ দমনে দক্ষিণ-পূর্ব রেলওয়ে ২৪টি স্টেশনে ৯১৬টি সিসিটিভি ক্যামেরা লাগানো হয়েছে। খড়্গপুর, আদ্রা, চক্রধরপুর, রাঁচি – এই চারটি ডিভিশনের স্টেশনগুলিতে এই সিসিটিভি ক্যামেরা বসানো হয়েছে। মূলত, এই ক্যামেরাগুলি প্ল্যাটফর্ম, ওয়েটিং হল এবং স্টেশনের অন্যান্য জায়গায় লাগানো হয়েছে। কন্ট্রোল রুম থেকে প্রশিক্ষিত রেল নিরাপত্তা বাহিনী  এর মাধ্যমে নজরদারি চালাবে। স্টেশন মাস্টারও সিসিটিভি ক্যামেরার মাধ্যমে নজরদারি চালাতে পারবেন। ট্রেন প্ল্যাটফর্মে আসা এবং প্ল্যাটফর্ম থেকে ছেড়ে যাওয়াও সিসিটিভি নজরদারির আওতায় থাকবে।
নির্ভয়া তহবিলের অর্থে দীঘা এবং বালেশ্বর স্টেশনে ৩২টি ক্যামেরা লাগানো হয়েছে। রেলে মহিলাদের নিরাপত্তা এবং তাঁদের সম্মান রক্ষার্থে এই উদ্যোগ নেওয়া হয়েছে। সিসিটিভি ক্যামেরা লাগানোর ফলে কোনরকম অপরাধ ঘটলে দ্রুত তা মোকাবিলা করা সম্ভব হবে। দক্ষিণ-পূর্ব রেলের অন্যান্য ৩৩টি স্টেশনেও নির্ভয়া তহবিলের অর্থে সিসিটিভি ক্যামেরা লাগানো হয়েছে। এই ক্যামেরার সাহায্যে রেল চত্বরের নিরাপত্তা যেমন বৃদ্ধি পাবে, তেমনই অপরাধীদের চিহ্নিত করাও সম্ভব হবে। আরপিএফ এবং জিআরপি কোন অপরাধের তদন্তের সময় প্রয়োজন অনুযায়ী সিসিটিভি ফুটেজ কাজে লাগাতে পারবে।
CG/SS/DM
(Visitor Counter : 12
প্রধানমন্ত্রীরদপ্তর
মহাত্মা গান্ধী এবং লাল বাহাদুর শাস্ত্রীর জন্মদিনে প্রধানমন্ত্রীর শ্রদ্ধার্ঘ্য
নয়াদিল্লি, ০২ অক্টোবর, ২০১৯
জাতির জনক মহাত্মা গান্ধী এবং প্রাক্তন প্রধানমন্ত্রী লাল বাহাদুর শাস্ত্রীর জন্মদিনে শ্রদ্ধা জ্ঞাপন করেছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেন, শান্তি, সম্প্রীতি এবং সৌভাতৃত্বের প্রতি গান্ধীজি ছিলেন অবিচল। তাঁর দৃষ্টিভঙ্গী ছিল বিশ্বের দরিদ্র থেকে দরিদ্রতর মানুষের স্বশক্তিকরণ। তাঁর আদর্শ আমাদের পথ দেখায়। #গান্ধী১৫০
লাল বাহাদুর শাস্ত্রী প্রসঙ্গে প্রধানমন্ত্রী বলেন, শাস্ত্রীজির অবদান দেশবাসী কখনই ভুলবেনা। তিনি ছিলেন এমন একজন ব্যক্তিত্ব, যিনি তাঁর নীতি এবং আদর্শ থেকে কখনই সরে আসেননি।
|
|
রাজঘাটে বাপুর প্রতি শ্রদ্ধা জ্ঞাপন
শান্তি, সম্প্রীতি এবং সৌভাতৃত্বের প্রতি গান্ধীজি ছিলেন অবিচল। তাঁর দৃষ্টিভঙ্গী ছিল বিশ্বের দরিদ্র থেকে দরিদ্রতর মানুষের স্বশক্তিকরণ।
তাঁর আদর্শ আমাদের পথ দেখায়। #গান্ধী১৫০
- নরেন্দ্র মোদী  অক্টোবর ০২, ২০১৯।
|
|
বিজয়ঘাটে শাস্ত্রীজির প্রতি শ্রদ্ধা জ্ঞাপন।
শাস্ত্রীজির অবদান দেশবাসী কখনই ভুলবেনা। তিনি ছিলেন এমন একজন ব্যক্তিত্ব, যিনি তাঁর নীতি এবং আদর্শ থেকে কখনই সরে আসেননি।
- নরেন্দ্র মোদী  অক্টোবর ০২, ২০১৯।
CG/SS/NS
(Visitor Counter : 47
কেন্দ্রীয়মন্ত্রিসভা
ভারত ও জার্মানির মধ্যে রেল ক্ষেত্রে স্বাক্ষরিত সমঝোতা পত্রে অনুমোদন কেন্দ্রীয় মন্ত্রিসভার
নতুনদিল্লি, ২৫ মার্চ, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে রেল ক্ষেত্রে প্রযুক্তিগত সহায়তা দানের জন্য ভারতীয় রেলের ডিবি ইঞ্জিনিয়ারিং এবং জার্মানির জিএমডিএইচ কনসাল্টিং এর মধ্যে সমঝোতা পত্রের বিষয়ে জানান হয় ।চলতি বছরের ফেব্রুয়ারিতে এই সমঝোতা পএ স্বাক্ষরিত হয়েছিল।
রেল ক্ষেত্রে প্রযুক্তিগত সহায়তা দানের জন্য এই সমঝোতা স্বাক্ষরের হলে ফ্রেইড করিডর ,সীমান্ত পরিবহন পারাপার ,স্বয়ংক্রিয় পরিবহন ব্যবস্থাপনা এবং পণ্য পরিবহনে সুবিধা হবে। যাত্রী পরিবহনের ক্ষেত্রেও সুবিধা মিলবে। পরিকাঠামো নির্মাণ ,রেল ব্যবস্থাপনার উন্নতিও সম্ভব হবে ।অত্যাধুনিক এবং প্রতিযোগিতা মূলক রেল সংস্থাও গড়ে তোলা সম্ভব হবে। পাশাপাশি রেল পরিচালনায় তথ্যপ্রযুক্তিগত সহায়তাদান, প্রশাসনিক কাজকর্ম ও বেসরকারি ট্রেন পরিচালনা ,মেইনটেনেন্স এর ক্ষেত্রে অনেক সুবিধা মিলবে।
উল্লেখ্য, উচ্চ গতির ট্রেন চালানো ,নির্ধারিত রুটে ট্রেনের গতি বাড়ানো ,বিশ্বমানের রেলস্টেশন গড়ে তোলা, তৎপরতা ও দক্ষতার সঙ্গে ট্রেন পরিচালন ব্যবস্থাপনা ,পরিকাঠামোগত আধুনিকীকরণ সহ একাধিক ক্ষেত্রে উন্নতির জন্য ভারতীয় রেল বিভিন্ন দেশের সরকার এবং সেই দেশের জাতীয় রেলের সঙ্গে একাধিক চুক্তি স্বাক্ষর করেছে।
(Visitor Counter : 123
মৎস্য ও পশু পালন এবং দুগ্ধশিল্প মন্ত্রক
দেশে এভিয়ান ইনফ্লুয়েঞ্জা জনিত পরিস্থিতি
নতুন দিল্লি, ০৬ জানুয়ারি, ২০২১
এভিয়ান ইনফ্লুয়েঞ্জা  ভাইরাস গত শতাব্দীতে বিশ্বজুড়ে ছড়িয়ে পড়েছিল। গত শতাব্দীর চারটি বড় মহামারীর মধ্যে অন্যতম ছিল এটি। ২০০৬ সালে ভারতে প্রথম এই এভিয়ান ইনফ্লুয়েঞ্জার সংক্রমণ ছড়িয়ে পড়ার বিষয়টি পরিলক্ষিত হয়। দেশে মানুষের মধ্যে এই সংক্রমণ এখনও ধরা পরেনি। যদিও এই রোগটি জুনোটিক ভিত্তিক। দূষিত পোল্ট্রি জাতীয় খাদ্য পণ্য সামগ্রী গ্রহণের মাধ্যমে এআই ভাইরাস মানব শরীরে সরাসরি প্রবেশের কোনো প্রমাণ নেই। ব্যক্তিগত স্বাস্থ্য বিধি, স্যানিটেশন এবং জীবণুনাশক নিয়ম বিধি মেনে চলার সঙ্গে সঙ্গে রান্না ও প্রক্রিয়াকরণের ক্ষেত্রে উপযুক্ত ব্যবস্থাপনা গ্রহণ করলে এআই ভাইরাস বিস্তার রোধে নিয়ন্ত্রণ করা সম্ভবপর হয়।
ভারতে এই রোগটি মূলত পরিযায়ী পাখিদের থেকে ছড়িয়ে পড়ে। পরিযায়ী পাখিরা সাধারণত শীতকাল অর্থাৎ সেপ্টেম্বর-অক্টোবর থেকে ফেব্রুয়ারি-মার্চ পর্যন্ত ভারতে আসে। তবে, তাই বলে মানব শরীরে এই রোগ ছড়িয়ে পড়তে পারে না, এই বিষয়টি কখনই ছোট করে দেখা উচিত নয়।
গত বছর এভিয়ান ইনফ্লুয়েঞ্জা সংক্রমণ নিয়ন্ত্রণের পরে পোস্ট অপারেশন সার্ভিল্যান্স প্ল্যান অনুসরণ করে ৩০ সেপ্টেম্বর ভারতকে এভিয়ান ইনফ্লুয়েঞ্জা মুক্ত বলে ঘোষণা করা হয়েছিল।
শীতের মরশুমে এই রোগ ছড়িয়ে পড়তে পারে সেই সম্পর্কিত অতীত অভিজ্ঞতার কথা মনে রেখে শীত শুরুর আগে সমস্ত রাজ্য/কেন্দ্রশাসিত অঞ্চলগুলিকে প্রয়োজনীয় নজরদারি, পর্যবেক্ষণ চালানোর জন্য পরামর্শ প্রদান করা হয়েছে। জরুরী পরিস্থিতি মোকাবিলায় এবং সাধারণ মানুষকে সচেতন করে তুলতে পদক্ষেপও গ্রহণ করা হয়েছে। এর পাশাপাশি রাজ্য/কেন্দ্রশাসিত অঞ্চলগুলিকে অন্যান্য সহায়তা প্রদান করা হয়েছে। যেমন ভোপালের আইসিএআর-এনআইএইচএসএডি বা নাইসেড থেকে প্রযুক্তিগত সহায়তা প্রদান, রাজ্য এবং কেন্দ্রশাসিত অঞ্চলগুলিকে ক্ষতিপূরণের জন্য আর্থিক সহায়তা প্রদান ইত্যাদি করা হচ্ছে।
এই রোগ মোকাবিলায় আগাম প্রস্তুতি হিসেবে রাজ্য ও কেন্দ্রশাসিত অঞ্চলগুলিকে সর্বশেষ পরামর্শ প্রদান করা হয়েছিল গত বছর ২২ অক্টোবর।
বর্তমানে এই রোগের সংক্রমণ ছড়িয়ে পরা রুখতে এবং এআই ভাইরাস সংক্রমণের নমুনা পরীক্ষা করার জন্য ১২টি মহামারী সনাক্তকরণ কেন্দ্র গড়ে তোলা হয়েছে। এর মধ্যে রাজস্থানের বারন, কোটা, ঝালোয়ার; মধ্যপ্রদেশের মান্দসুর, ইন্দোর, মালওয়া রয়েছে। মূলত এই দুই রাজ্যের মহামারী সনাক্তকরণ কেন্দ্রে কাক জাতীয় পাখি থেকে এআই ভাইরাস সংক্রমণ ছড়়িয়ে পড়ার পরীক্ষা করা হবে। হিমাচল প্রদেশের কাংড়ায় পরিযায়ী পাখি এবং কেরালার কোট্টায়াম, আল্লাপূজায় গড়ে ওঠা চারটি সংক্রমণ নিয়ন্ত্রণ কেন্দ্রে পোল্ট্রি হাঁস থেকে এআই ভাইরাস ছড়িয়ে পড়ার বিষয়টি সনাক্তকরণ করা হবে।
এআই ভাইরাস বিস্তার রোধে চলতি বছরের পয়লা জানুয়ারি রাজস্থান ও মধ্যপ্রদেশে একটি নির্দেশিকা জারি করা হয়। মধ্যপ্রদেশ ও রাজস্থান থেকে প্রাপ্ত তথ্য অনুসারে এভিয়ান ইনফ্লুয়েঞ্জার জন্য জাতীয় কার্যকরী পরিকল্পনা নির্দেশিকা অনুসারে এই ভাইরাস নিয়ন্ত্রণে ব্যবস্থা গ্রহণ করা শুরু হয়েছে। ইতিমধ্যেই কেরল এবং হিমাচল প্রদেশে এই ভাইরাস নিয়ন্ত্রণ ও প্রতিরোধে কার্যকরী ব্যবস্থা গ্রহণ করতে বলা হয়েছে। ভারত সরকারের পশুপালন ও ডেয়ারি দপ্তর নতুন দিল্লিতে একটি কন্ট্রোল রুম তৈরি করেছে এবং পরিস্থিতিরি ওপর নজর রাখা হচ্ছে। পাশাপাশি এভিয়ান ইনফ্লুয়েঞ্জা সম্পর্কিত কার্যকরী পরিকল্পনা অনুসারে সংক্রমিত রাজ্যগুলিতে এই রোগ নিয়ন্ত্রণ ও বিস্তার রোধে ব্যবস্থা গ্রহণের বিষয়ে যথাযথ পরামর্শ প্রদান করা হয়েছে। সংক্রমিত পাখিদের থেকে হাঁস, মুরগি ও মানুষের মধ্যে এই রোগের বিস্তার যাতে না পায় তার জন্য নির্দেশিকাও জারি করা হয়েছে। রাজ্যগুলিতে পাখির অস্বাভাবিক মৃত্যুর খবর জানতে পারলে তৎক্ষণাত বন বিভাগকে জানানোর নির্দেশ দেওয়া হয়েছে।
প্রধানমন্ত্রীরদপ্তর
বার্মিংহাম কমনওয়েলথ গেমস্ – এ মহিলাদের ৬৮ কেজি বিভাগে কুস্তিতে ব্রোঞ্জ পদক জয়ের জন্য দিব্যাকে প্রধানমন্ত্রীর অভিনন্দন
নয়াদিল্লি, ০৬ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ গেমস্ – এ মহিলাদের ৬৮ কেজি বিভাগে কুস্তিতে ব্রোঞ্জ পদক জয়ের জন্য দিব্যাকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, “কমনওয়েলথ গেমস্ –এ ভারতীয় কুস্তিগীরদের অসামান্য সাফল্য প্রতিফলিত হচ্ছে। ব্রোঞ্জ পদক জয়ের জন্য @DivyaWrestler ব্রোঞ্জ পদক জয় করায় আমি গর্বিত। আগামী প্রজন্ম এই সাফল্য বিশেষভাবে মনে রাখবে। দিব্যার ভবিষ্যতের জন্য জানাই শুভেচ্ছা”।
PG/PM/SB
(
মৎস্য ও পশু পালন এবং দুগ্ধশিল্প মন্ত্রক
শ্রী পুরুষোত্তম রুপালা সরকারের ৮ বছরে ডিডি নিউজ সম্মেলনে অংশ নিয়েছেন
নয়াদিল্লি, ১০ জুন, ২০২২
কেন্দ্রীয় মৎস্যচাষ, প্রাণী সম্পদ ও ডেয়ারি মন্ত্রী শ্রী পুরুষোত্তম রুপালা বুধবার ডিডি নিউজ সম্মেলনে অংশ নেন। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় সরকারের ৮ বছর পূর্তিতে ডিডি নিউজ ৩-১১ জুন পর্যন্ত ‘৮ সাল মোদী সরকার : স্বপ্নে কিতনে হুয়ে সাকার’ শীর্ষক সপ্তাহব্যাপী সম্মেলনের আয়োজন করেছে।
সম্মেলনে সাক্ষাৎকার দেওয়ার সময় শ্রী পুরুষোত্তম রুপালা জানান, প্রধানমন্ত্রী নরেন্দ্র মোদী সবসময় সকল ক্ষেত্রে বৈজ্ঞানিক উদ্ভাবন ও প্রযুক্তির বিষয়ে প্রচার করেছেন। বিশেষ করে, কৃষকদের কল্যাণে সরকার অগ্রাধিকার দিয়েছে বলেও তিনি জানান। শ্রী রুপালা বলেন, প্রধানমন্ত্রী নরেন্দ্র মোদী যখন গুজরাটের মুখ্যমন্ত্রী ছিলেন, তখনও তিনি কৃষকদের সঙ্গে আলাপচারিতায় অংশ নিতেন, কৃষি মহোৎসবের উদ্যোগ নিয়েছিলেন এবং পশুদের জন্য অ্যাম্বুলেন্স, ভ্রাম্যমাণ পশু চিকিৎসা ইউনিট চালু করেছিলেন। তিনি আরও বলেন, বর্তমানে পিএম কিষাণ প্রকল্পের ১১তম কিস্তির আওতায় সুবিধাভোগীদের অ্যাকাউন্টে সরাসরি ২ লক্ষ কোটি টাকা হস্তান্তর করা হয়েছে।
দুগ্ধজাত ক্ষেত্রের পরিষেবা ও শিল্পোদ্যোগ বৃদ্ধিতে একাধিক পদক্ষেপ নিয়েছে কেন্দ্রীয় সরকার। সমবায় ক্ষেত্রকে শক্তিশালী করে তোলার প্রসঙ্গ তুলে ধরেন কেন্দ্রীয় মন্ত্রী । মৎস্যচাষ ক্ষেত্রের উন্নতিসাধনে কেন্দ্রীয় সরকার ‘প্রধানমন্ত্রী মৎস্য সম্পদ যোজনা’ চালু করেছে বলে তিনি জানান।
CG/SS/SB
(Visitor Counter : 118
পরিবেশওঅরণ্যমন্ত্রক
জি -২০ পরিবেশ মন্ত্রীদের সভায় ভূমি অবক্ষয় ও প্রবাল প্রাচীর সংরক্ষণ কর্মসূচী চালু করার জন্য আন্তর্জাতিক উদ্যোগ
ভারত উন্নত বিশ্ব গঠনের জন্য জি -২০ দেশগুলির সঙ্গে কাজ করতে প্রতিশ্রুতিবদ্ধ: শ্রী প্রকাশ জাভড়েকর
নতুনদিল্লি, ১৭ই সেপ্টেম্বর,২০২০
জি -২০ দেশগুলির পরিবেশমন্ত্রীদের সভা  বুধবার সৌদি আরবের পৌরহিত্যে ভিডিও কনফারেন্সের মাধ্যমে অনুষ্ঠিত হয়েছে। ভারতের প্রতিনিধি, কেন্দ্রীয় পরিবেশ, বন এবং জলবায়ু পরিবর্তন মন্ত্রী শ্রী প্রকাশ জাভড়েকর বলেছেন, পরিবেশ ও বন ও বন্যজীবন রক্ষার পাশাপাশি দূষণ ও জলবায়ু পরিবর্তন মোকাবিলায় ভারত গুরুত্বপূর্ণ পদক্ষেপ নিয়েছে।
শ্রী জাভড়েকর বলেছেন, উন্নত বিশ্ব গড়ার জন্য ভারত জি -২০ দেশগুলির সঙ্গে কাজ করতে প্রতিশ্রুতিবদ্ধ। তিনি বলেছেন, ভারত সমৃদ্ধ জৈব-বৈচিত্র্য এবং বাস্তুতন্ত্র রয়েছে। মন্ত্রী বলেছেন, ভারত প্রবাল প্রাচীর সংরক্ষণ বৃদ্ধির জন্য পদক্ষেপ গ্রহণ করছে। তিনি জানান, জলবায়ু পরিবর্তনের সমস্যার মোকাবিলার জন্য ভারত উল্লেখযোগ্য পদক্ষেপ নিয়েছে এবং সুনির্দিষ্ট ফলাফল পাওয়ার জন্য বিশ্বকে শ্রেষ্ঠ পদ্ধতিগুলি ব্যবহার করতে হবে।
(CG/CB
প্রধানমন্ত্রীরদপ্তর
প্রধানমন্ত্রী ১০ ফেব্রুয়ারি ২০২১, বিশ্ব সাসটেইনেবল ডেভলপমেন্ট শীর্ষ সম্মেলনের উদ্বোধন করবেন
নতুন দিল্লি, ৮ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আগামী ১০ ফেব্রুয়ারি সন্ধ্যা সাড়ে ছটায় ভিডিও কনফারেন্সের মাধ্যমে বিশ্ব সাসটেইনেবল ডেভেলপমেন্ট সামিট- ২০২১ এর আনুষ্ঠানিক উদ্বোধন করবেন। এবারের শীর্ষ সম্মেলনের প্রতিপাদ্য বিষয়- 'আমাদের সাধারণ ভবিষ্যতের নতুন সংজ্ঞা: সবার জন্য নিরাপদ ও সুরক্ষিত পরিবেশ।'
এই শীর্ষ সম্মেলনে গায়ানা কোঅপারেটিভ প্রজাতন্ত্রের রাষ্ট্রপতি ডক্টর মোহাম্মদ ইরফান আলি, পাপুয়া নিউ গিনির প্রধানমন্ত্রী জেমস মারাপি, মালদ্বীপের স্পিকার মোহাম্মদ নাশিদ, রাষ্ট্রপুঞ্জের ডেপুটি সেক্রেটারি জেনারেল আমিনা জে মোহম্মদ ছাড়াও কেন্দ্রীয় মন্ত্রী শ্রী প্রকাশ জাভড়েকর উপস্থিত থাকবেন।
এনার্জি এন্ড রিসার্চ ইনস্টিটিউটের ২০-তম সংস্করণ হিসেবে বিশ্ব সাসটেইনেবল ডেভেলপমেন্ট সামিট ১০ থেকে ১২ ফেব্রুয়ারি অনলাইনে অনুষ্ঠিত হবে। এই শীর্ষ সম্মেলনে বিভিন্ন রাষ্ট্র প্রধানরা ছাড়াও ব্যবসায়িক নেতৃত্ব, শিক্ষাবিদ, জলবায়ু বিশেষজ্ঞ, যুব সহ জনসমাজের প্রতিনিধিরা অংশ নেবেন। মূলত পরিবেশ, জলবায়ু, বায়ু দূষণ প্রভৃতি বিষয় গুলি শীর্ষ সম্মেলনে আলোচনা করা হবে।
প্রতিরক্ষামন্ত্রক
আন্দামান সাগরে ত্রিপাক্ষিক সামুদ্রিক অনুশীলন সিটিমেক্স-২০
নতুন দিল্লি, ২২ নভেম্বর, ২০২০
আন্দামান সাগরে ২১ ও ২২ নভেম্বর ভারত সিঙ্গাপুর এবং থাইল্যান্ডের দ্বিতীয় পর্যায়ের ত্রিপাক্ষিক নৌ অনুশীলন "সিটমেক্স"-২০, অনুষ্ঠিত হয় ।
সম্পূর্ণ দেশীয়ভাবে নির্মিত জাহাজ এ এস ডাবলু কর্ভেট কামোর্তা এবং ক্ষেপণাস্ত্র কর্ভেট কর্মুক সহ ভারতীয় নৌবাহিনীর জাহাজ গুলি আন্দামান সাগরে অনুশীলনে অংশ নেয়। ভারতীয় নৌবাহিনীর উদ্যোগে "সিটমেক্স" এর প্রথম পর্যায় হয়েছিল পোর্ট ব্লেয়ারের কাছে ২০১২ সালের সেপ্টেম্বরে। ভারতীয় নৌবাহিনীর সঙ্গে সিঙ্গাপুর নেভি এবং রয়াল থাই এর পারস্পরিক সম্পর্ক বৃদ্ধির জন্যই এই অনুশীলনের ব্যবস্থা করা হয়।
কোভিড জনিত বর্তমান পরিস্থিতিতে অতিমারির কথা বিবেচনা করে দূরত্ব বজায় রেখে তিনটি বন্ধুত্বপূর্ণ দেশ সমুদ্রে এই মহড়া চালিয়েছে। যা সমুদ্রসীমাতে সংযোগ সমন্বয় ও সহযোগিতার বাতাবরণ সৃষ্টি করেছে। দুদিনের এই অনুশিলনে তিনটি নৌ বাহিনী নৌ চালনা, যুদ্ধের অনুশীলন এবং অস্ত্র চালনার ওপর গুরুত্ব দিয়েছে।
সিটিমেক্স-২০ র মাধ্যমে তিনটি দেশের নৌবাহিনীর মধ্যে পারস্পরিক আস্থা বৃদ্ধি সম্ভব হবে বলে মনে করা হচ্ছে।
প্রধানমন্ত্রীরদপ্তর
আরা-য় পাওয়ার গ্রিড সাব স্টেশন প্রসারের জন্য ভিত্তিপ্রস্তর স্থাপন এলাকার মানুষের জীবনে স্বাচ্ছন্দ্য নিয়ে আসবে: প্রধানমন্ত্রী
নয়াদিল্লি, ৯ মে, ২০২৩
প্রধানমন্ত্রী শ্রী নরেন্দ্র মোদী বলেছেন, বিহারের আরা-য় পাওয়ার গ্রিড সাব স্টেশন প্রসারের জন্য ভিত্তিপ্রস্তর স্থাপন আরা, ভোজপুর, বক্সার প্রভৃতি জেলার মানুষের জীবনে আরও স্বাচ্ছন্দ্য নিয়ে আসবে।
কেন্দ্রীয় বিদ্যুৎ, নতুন ও পুনর্নবীকরণ শক্তি মন্ত্রী শ্রী আর কে সিং-এর ট্যুইটের উত্তরে প্রধানমন্ত্রী ট্যুইট করে বলেন;
“বিদ্যুৎ ক্ষেত্রের এই প্রসার উদ্যোগ ক্ষেত্রে বিকাশ এবং কর্মসংস্থান সৃষ্টির পাশাপাশি আরও অনেক সুবিধা নিয়ে আসবে। এর ফলে বিহারের আরা, ভোজপুর, বক্সার, রোহতাস সহ বিভিন্ন জেলার মানুষের জীবনে স্বাচ্ছন্দ্য নিয়ে আসবে।”
PG/AB/NS
(
প্রতিরক্ষামন্ত্রক
ভারতের প্রতিরক্ষা গবেষণা উন্নয়ন সংস্থা ব্যক্তিগত সুরক্ষা সরঞ্জাম পরীক্ষার ব্যবস্থাপনা গোয়ালিয়রের ডিআরডিই থেকে দিল্লির আইএনএমএস'তে স্থানান্তর করেছে
নতুন দিল্লি ,১৬ এপ্রিল, ২০২০
কম সময়ে দ্রুত পরীক্ষা চালিয়ে সাধারণ মানুষের কাছে ব্যক্তিগত সুরক্ষা সরঞ্জাম ও মাস্ক পৌঁছে দেওয়ার লক্ষ্যে ভারতের প্রতিরক্ষা গবেষণা উন্নয়ন সংস্থা  এগুলির পরীক্ষার দায়িত্ব গোয়ালিয়রের প্রতিরক্ষা গবেষণা উন্নয়ন প্রতিষ্ঠান  থেকে দিল্লির নিউক্লিয়ার মেডিসিন অ্যান্ড অ্যালাইড সায়েন্সেস ইনস্টিটিউটে  স্থানান্তর করেছে ।দিল্লির নিউক্লিয়ার মেডিসিন অ্যান্ড অ্যালাইড সায়েন্সেস ইনস্টিটিউট ভারতের প্রতিরক্ষা গবেষণা উন্নয়ন সংস্থার অন্যতম প্রধান জীবন বিজ্ঞান মূলক গবেষণাগার। এখানে বডি স্যুট ও মাস্করের মূল্যায়ন এবং পরীক্ষা চালানো হয়। এই গবেষণাগারে ইতিমধ্যে ১০ দফায় এ ধরণের সামগ্রীর পরীক্ষা সম্পন্ন হয়েছে।
কোভিড-১৯-এর বিরুদ্ধে লড়াইয়ে সর্বাগ্রে থাকা ডিআরডিই, এখন বিদেশ থেকে এইচএলএল লাইফকেয়ার লিমিটেডর পাওয়া মাস্ক এবং বডি স্যুটগুলির লেভেলের দাবি নিশ্চিত করার
দায়িত্ব দেওয়া হয়েছে।
(CG/SS
স্বরাষ্ট্র মন্ত্রক
২০২২-এর পদ্ম পুরস্কারের জন্য মনোনয়ন জমা দেওয়ার শেষ তারিখ ১৫ সেপ্টেম্বর
নয়াদিল্লি, ১ সেপ্টেম্বর, ২০২১
সাধারণতন্ত্র দিবসের প্রাক্কালে পদ্ম প্রাপকদের নাম ঘোষণা করা হয়। তাই, ২০২২-এর পদ্ম পুরস্কারের  জন্য অনলাইনে মনোনয়নপত্র বা সুপারিশ জানানোর প্রক্রিয়া চলছে। আগামী ১৫ সেপ্টেম্বর পর্যন্ত মনোনয়নপত্র জমা করা যাবে। কেবল পদ্ম পুরস্কারের ওয়েবসাইটে  মনোনয়নপত্র বা সুপারিশ জমা করা যাবে।
সরকার পদ্ম পুরস্কারকে ‘সাধারণ মানুষের’ পদ্ম পুরস্কারে রূপান্তরে অঙ্গীকারবদ্ধ। এই প্রেক্ষিতে দেশের সমস্ত নাগরিককে সেই সমস্ত ব্যক্তিদের চিহ্নিত করে মনোনয়ন বা সুপারিশ পাঠানোর জন্য অনুরোধ করা হয়, যাঁরা বিভিন্ন ক্ষেত্রে উৎকর্ষতা ও সাফল্যের নজির রেখেছেন। সেইসঙ্গে, সমাজের প্রতি নিঃস্বার্থ সেবা করে গেছেন এমন ব্যক্তিদের মনোনয়ন বা নাম সুপারিশ করা যেতে পারে। ব্যক্তিবিশেষের মধ্যে মহিলাদের পাশাপাশি তপশিলি জাতি ও উপজাতি এবং দিব্যাঙ্গজনদেরও পুরস্কারের জন্য সুপারিশ করা যেতে পারে।
পদ্ম পুরস্কারের জন্য মনোনয়নপত্র বা সুপারিশ করার পাশাপাশি সংশ্লিষ্ট ব্যক্তি সম্পর্কে সর্বাধিক ৮০০ শব্দের মধ্যে একটি বর্ণনা পাঠাতে হবে যেখানে সেই ব্যক্তির কৃতিত্ব ও সাফল্যের বিষয়গুলি উল্লেখ থাকবে।
স্বরাষ্ট্র মন্ত্রকের ওয়েবসাইটে  ‘অ্যাওয়ার্ডস অ্যান্ড মেডেলস’ বিভাগে পদ্ম পুরস্কার সম্পর্কিত যাবতীয় বিবরণ দেওয়া রয়েছে। পুরস্কারের বিভিন্ন নিয়মনীতি সংক্রান্ত বিবরণ সম্পর্কে জানার জন্য এই লিঙ্কে ক্লিক করা যেতে পারে : https://padmaawards.gov.in/AboutAwards.aspx
পদ্ম পুরস্কার সম্পর্কিত যে কোনও বিষয়ে জানা বা সহায়তার জন্য যোগাযোগের দূরভাষ নম্বরগুলি হল - 011-23092421, +91 9971376539, +91 9968276366, +91 9711662129, +91 7827785786।
CG/BD/DM/
(Visitor Counter : 170
কেন্দ্রীয়মন্ত্রিসভা
খাদ্য নিরাপত্তা ক্ষেত্রে সহযোগিতা বিষয়ে ভারত ও ডেনমার্কের মধ্যে সমঝোতা কেন্দ্রীয় মন্ত্রিসভায় অনুমোদিত
নয়াদিল্লি, ২৩ মে, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত ও ডেনমার্কের মধ্যে খাদ্য নিরাপত্তা ক্ষেত্রে ২০১৮-র ১৬ এপ্রিল স্বাক্ষরিত একটি সমঝোতা কার্যপরবর্তী অনুমোদন দিয়েছে।
খাদ্য নিরাপত্তার ক্ষেত্রে দু দেশের মধ্যে সম্পর্ক, পারস্পরিক বোঝাপড়া এবং আস্হা এই সমঝোতার ফলে আরও গভীরতর হবে। উভয় দেশেই খাদ্য নিরাপত্তার ক্ষেত্রে সবচেয়ে ভাল কাজ বিষয়ে এই সমঝোতাটি দু-দেশের মধ্যে বোঝাপড়া আরও জোরদার করবে।
এই সমঝোতাটি খাদ্য নিরাপত্তার মানোন্নয়নে সহায়তার জন্য এই ক্ষেত্রে প্রচলিত সবচেয়ে ভালো পদ্ধতি এবং গুরুত্বপূর্ণ খাদ্য পণ্যের বাণিজ্যিক লেনদেন আরও বৃদ্ধি করবে।
CG/PB/NS/…
(Visitor Counter : 44
স্বরাষ্ট্র মন্ত্রক
মোদী সরকারের দ্রুত অর্থনৈতিক উন্নয়ন ও যোগাযোগ ক্ষেত্রে উৎসাহদানের নীতির সঙ্গে সঙ্গতি রেখে পেট্রাপোলে ইন্টিগ্রেটেড চেক পোস্টে একটি নতুন প্যাসেঞ্জার ভবনের উদ্বোধন হয়েছে
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের সুদক্ষ নেতৃত্বে নব-নির্মিত প্যাসেঞ্জার টার্মিনাল ভবনটিতে যাত্রী স্বাচ্ছন্দ্যের যাবতীয় সুবিধা সহ এক ছাদের নিচেই অভিবাসন, শুল্ক ও নিরাপত্তার পরিষেবাও রয়েছে
নয়াদিল্লি, ১৮ সেপ্টেম্বর, ২০২১
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের সুদক্ষ নেতৃত্বে এবং মোদী সরকারের দ্রুত আর্থিক উন্নয়ন ও যোগাযোগ ব্যবস্থার বিকাশে উৎসাহিত করার নীতির সঙ্গে সঙ্গতি রেখে শুক্রবার  পেট্রাপোল ইন্টিগ্রেটেড চেক পোস্টে একটি নতুন প্যাসেঞ্জার টার্মিনাল ভবনের উদ্বোধন হয়েছে। এথেকেই সীমান্ত পরিকাঠামোর প্রসারে আধুনিকীকরণ এবং বাংলাদেশের সঙ্গে ভারতের যোগাযোগ ব্যবস্থাকে আরও নিবিড় করার দিকগুলি প্রতিফলিত হয়।
ভারত সরকার ও বাংলাদেশ সরকারের আধিকারিকরা যৌথভাবে এই ভবন উদ্বোধন করেন। ভারতের পক্ষে ভবনটি উদ্বোধনের সময় কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই ও শ্রী নিশিথ প্রামাণিক উপস্থিত ছিলেন। বাংলাদেশের পক্ষে উপস্থিত ছিলেন সে দেশের জাহাজ পরিবহণ প্রতিমন্ত্রী শ্রী খালিদ মহমুদ চৌধুরি। এছাড়াও, বাংলাদেশে নিযুক্ত ভারতের হাইকমিশনার শ্রী বিক্রম দোরাইস্বামী, ভারতের স্থলবন্দ্র কর্তৃপক্ষের চেয়ারম্যান শ্রী আদিত্য মিশ্র, বাংলাদেশের স্থলবন্দর কর্তৃপক্ষের অতিরিক্ত সচিব তথা চেয়ারম্যান মহম্মদ আলমগীর প্রমুখ উপস্থিত ছিলেন।
উল্লেখ করা যেতে পারে, পেট্রাপোলে ইন্টিগ্রেটেড চেক পোস্টটি দক্ষিণ এশিয়ার বৃহত্তম স্থলবন্দর। বাংলাদেশ থেকে যাত্রী আসা-যাওয়ার ক্ষেত্রে এই স্থলবন্দরের গুরুত্বপূর্ণ ভূমিকা রয়েছে। পেট্রাপোলের এই চেক পোস্টটি ভারতের নবম বৃহত্তম আন্তর্জাতিক অভিবাসন কেন্দ্র। এই চেক পোস্টটি দিয়ে বার্ষিক প্রায় ২৩ লক্ষ যাত্রী যাওয়া-আসা করেন। ভারতীয় স্থলবন্দর কর্তৃপক্ষ ১,৩০৫ বর্গ মিটার এলাকা জুড়ে নতুন এই প্যাসেঞ্জার টার্মিনাল ভবনটি নির্মাণ করেছে। ভবনটি একসঙ্গে প্রত্যেকবার ৫৫০ জন যাত্রীর যাওয়া-আসা পরিচালনা করা সম্ভব। যাত্রী স্বাচ্ছন্দ্যের যাবতীয় আধুনিক সুযোগ-সুবিধার পাশাপাশি এই ভবনটিতে এক ছাদের তলায় অভিবাসন, শুল্ক ও নিরাপত্তার পরিষেবা রয়েছে। এই ভবনটিতে ৩২টি অভিবাসন কাউন্টার, চারটি সীমাশুল্ক কাউন্টার এবং আটটি নিরাপত্তা সম্পর্কিত কাউন্টার রয়েছে।
ভারত ও বাংলাদেশ কূটনৈতিক সম্পর্কের ৫০ বছর পূর্তি উদযাপন করছে। এই প্রেক্ষিতে দ্বিপাক্ষিক সম্পর্ককে আরও নিবিড় করার ওপর গুরুত্ব দেওয়া হয়েছে। একইসঙ্গে, মানুষের সঙ্গে মানুষের যোগাযোগ আরও নিবিড় করতে আধুনিক পরিকাঠামো গড়ে তোলার ওপর গুরুত্ব দেওয়া হচ্ছে।
ভারতীয় স্থলবন্দর কর্তৃপক্ষ পেট্রাপোল ইন্টিগ্রেটেড চেক পোস্টে আরও একটি অত্যাধুনিক প্যাসেঞ্জার টার্মিনাল ভবন নির্মাণ করছে। এই ভবনটি বার্ষিক প্রায় ৫ লক্ষ যাত্রী ধারণ করতে পারবে। দ্বিতীয় প্যাসেঞ্জার টার্মিনাল ভবনটির নির্মাণ কাজ ২০২০-র ফেব্রুয়ারি মাসেই শুরু হয়েছে এবং চলতি বছরের শেষ নাগাদ এই কাজ শেষ হবে বলে মনে করা হচ্ছে।
নব-নির্মিত প্যাসেঞ্জার টার্মিনাল ভবনটির উদ্বোধনের সময় প্রধান অতিথি হিসেবে উপস্থিত বাংলাদেশের জাহাজ প্রতিমন্ত্রী শ্রী খালিদ মহমুদ চৌধুরি দ্বিতীয় কার্গো গেটটির শিলান্যাস করেন। ভারত-বাংলাদেশ সীমান্ত বরাবর এই কার্গো বা পণ্য পরিবাহী প্রবেশদ্বারটি গড়ে তোলা হচ্ছে।
CG/BD/DM/
(Visitor Counter : 192
প্রধানমন্ত্রীরদপ্তর
প্রধানমন্ত্রী হিউস্টনে শ্রী সিদ্ধি বিনায়ক মন্দিরের উদ্বোধন করলেন ;
শিলান্যাস করলেন শাশ্বত গান্ধী সংগ্রহালয়ের
নয়াদিল্লি, ২২ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী টেক্সাসের হিউস্টনে শ্রী সিদ্ধি বিনায়ক মন্দির এবং গুজরাটি সমাজের ইভেন্ট সেন্টারের শিল্যান্যাস করেছেন। ‘হাউডি মোদী’ কর্মসূচির পর তিনি টেক্সাস ইন্ডিয়ান ফোরাম আয়োজিত ভারতীয় সম্প্রদায়ের এক অভ্যর্থনা অনুষ্ঠানে যোগ দেন।
হিউস্টনে প্রধানমন্ত্রী শাশ্বত গান্ধী সংগ্রহালয়ের শিলান্যাস উপলক্ষে ফলকের আবরণ উন্মোচন করেন।
উদ্বোধনের পর এক সমাবেশে প্রধানমন্ত্রী ‘হাউডি মোদী’ কর্মসূচি আয়োজনের জন্য তাদের ধন্যবাদ দেন। তিনি বলেন, “ভারত-মার্কিন সম্পর্কের প্রেক্ষিতে আপনারা সকলেই এক গৌরবময় ভবিষ্যতের মঞ্চ তৈরি করে দিয়েছেন। আমি সকলকে ধন্যবাদ জানাই”।
শাশ্বত গান্ধী সংগ্রহালয় প্রসঙ্গে প্রধানমন্ত্রী বলেন, এই সংগ্রহালয় হিউস্টনের এক সাংস্কৃতিক মাইলফলক হয়ে উঠবে। “আমি বেশ কিছুটা সময় ধরে এই প্রয়াসের সঙ্গে যুক্ত থেকেছি। এই সংগ্রহালয় যুব সমাজের মধ্যে মহাত্মা গান্ধীর আদর্শগুলিকে জনপ্রিয় করে তুলবে” বলেও প্রধানমন্ত্রী অভিমত প্রকাশ করেন।
প্রধানমন্ত্রী হিউস্টনে বসবাসকারী ভারতীয় সম্প্রদায়ের মানুষকে বছরে অন্তত পাঁচবার পর্যটক হিসেবে ভারত ভ্রমণের জন্য পাঁচটি পরিবারকে উৎসাহিত করার আহ্বান জানান। আমেরিকায় বসবাসকারি ভারতীয়দের মাতৃভাষার সঙ্গে যোগাযোগ রাখার জন্যও প্রধানমন্ত্রী তাদের প্রতি আবেদন জানান।
CG/BD/NS
(Visitor Counter : 70
সড়কপরিবহণওমহাসড়কমন্ত্রক
দু’চাকার মোটর গাড়ি আরোহীদের পরিহিত হেলমেটের ক্ষেত্রে বিআইএস মান সংশোধন
নয়াদিল্লি, ২৭ নভেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রক বৃহস্পতিবার এক বিজ্ঞপ্তি জারি করে দু’চাকার মোটর গাড়ি আরোহীদের পরিহিত হেলমেটের ক্ষেত্রে গুণমান নিয়ন্ত্রণ সংক্রান্ত এক নির্দেশ জারি করেছে। এই নির্দেশে দু’চাকার মোটর গাড়ি আরোহীদের ব্যবহৃত সুরক্ষামূলক হেলমেটের আরও কয়েকটি বিষয় ভারতীয় মানক ব্যুরোর গুণমান নিয়ন্ত্রণ সংক্রান্ত শংসাপত্রে অন্তর্ভুক্ত করার কথা বলা হয়েছে। এ ধরনের হেলমেটের ক্ষেত্রে গুণমান নিয়ন্ত্রণ করতে নতুন এই নির্দেশ।
সুপ্রিম কোর্টের নির্দেশ অনুযায়ী, সড়ক সুরক্ষা সংক্রান্ত কমিটি ভারতে হাল্কা ওজনবিশিষ্ট হেলমেটের ব্যবহার সম্পর্কে মন্ত্রকের কাছে প্রতিবেদন জমা দিয়েছে। ভারতের আবহাওয়া ও জলবায়ুর বিষয়টিকে বিবেচনায় রেখে কমিটি হাল্কা ওজনের হেলমেট ব্যবহারের প্রস্তাব দিয়েছে। তবে, প্রতিবেদনে সুস্পষ্টভাবে বলা হয়েছে গুণমানের সঙ্গে কোনও রকম আপোষ না করে এ ধরনের হেলমেট তৈরি করতে হবে। ঐ কমিটিতে এইমস্ – এর বিশেষজ্ঞ চিকিৎসক এবং ভারতীয় মানক ব্যুরোর বিশেষজ্ঞরাও ছিলেন। কমিটির প্রতিবেদন মন্ত্রক গ্রহণ করেছে।
কমিটির প্রস্তাব অনুযায়ী, ভারতীয় মানক ব্যুরো হাল্কা ওজনবিশিষ্ট ও গুণমান সমৃদ্ধ হেলমেট উৎপাদনের ক্ষেত্রে আগের নিয়মাবলী সংশোধন করেছে। ভারতের বাজারে গুণমানবিশিষ্ট হেলমেটের প্রতিযোগিতায় একাধিক হেলমেট উৎপাদক সংস্থা দু’চাকার মোটর গাড়ির আরোহীদের জন্য বিভিন্ন ধরনের হেলমেট উৎপাদন করে থাকে। ভারতীয় মানক ব্যুরোর সংশোধিত নীতি-নির্দেশিকার ফলে হাল্কা ওজনের ও গুণগতমানের হেলমেটের চাহিদা আরও বাড়বে বলে মনে করা হচ্ছে। উল্লেখ করা যেতে পারে, ভারতে বার্ষিক দু’চাকার মোটর গাড়ির আরোহীদের জন্য প্রায় ১ কোটি ৭০ লক্ষ হেলমেট উৎপাদন করা হয়ে থাকে।